《临江仙·涧碧山红粉烂漫》
宋代·欧阳辟

涧碧山红粉烂漫，烟萝远映霜枫。倚阑人在暮云东。遥天垂众壑，平地起孤峰。大好家山重九日，尊前切莫匆匆。黄花消息雁声中。寻芳须未晚，与客且携筇。

作者简介：桂州灵川人，字晦夫。仁宗至和间，与弟欧阳简同学诗于梅尧臣。哲宗元祐六年进士。任雷州石康令。时苏轼南谪，与之交游。后乞休归，生活清贫。